Source: http://sarunas13lt.blogspot.com/2011/01/
Timestamp: 2018-02-23 00:31:57+00:00

Document:
SARUNAS13LT: sausio 2011
Šaras - Sausio mėnesio apžvalga |2011|
Skaičiuojame paskutinę Sausio mėnesio dieną ir be abejo svarbiausi šio mėnesio įvykiai susieti su Šarūno Jasikevičiaus pasirodymais naujoje Stambulo "Fenerbahce Ulker" komandoje.
Sausio 3 diena. Šarūnas Jasikevičius debiutavo Stambulo "Fenerbahce Ulker" komandos gretose. Pirmose rungtynėse prieš Stambulo "Efes Pilsen" žaidė 12 minučių, taškų nepelnė, tačiau atliko 3 rezultatyvius perdavimus. Tuo tarpu "Fenerbahce Ulker" rezultatu 81-72 įveikė savo amžinuosius priešus.
Sausio 4 diena. Barselonoje buvo ištraukti Eurolygos Top16 burtai, kurių metu paaiškėjo, kad Šarūno Jasikevičiaus Stambulo "Fenerbahce Ulker" žais H grupėje kartu su Pirėjaus "Olympiacos", Kauno "Žalgiriu" ir Valensijos "Power Electronics" komandomis.
Sausio 8 diena. Stambulo "Fenerbahce Ulker" Turkijos krepšinio pirmenybėse svečiuose 86-74 įveikė Mersino "Mersin BSB." komandą. Šarūnas Jasikevičius prie pergalės pridėjo 10 taškų ir 2 rezultatyvius perdavimus.
Sausio 14 diena. "Fenerbahce Ulker" iškovojo dar vieną pergalę Turkijos čempionate savo arenoje rezultatu 83-68 palaužė Ankaros "Turk Telekom" komandą. Lietuvis prie pergalės pridėjo 7 taškus ir 4 rezultatyvius perdavimus.
Sausio 20 diena. Šarūno Jasikevičiaus ekipa pergale pradėjo Eurolygos Top16 etapą. "Fenerbahce Ulker" svečiuose 84-70 įveikė Pirėjaus "Olympiacos" komandą. Įžaidėjas iš Lietuvos per 9 praleistas minutes pelnė 5 taškus.
Sausio 23 diena. Stambulo "Fenerbahce Ulker" po pergalės 83-70 Turkijos čempionate prieš Bandirmos "Banvit" tapo vienvaldžiais šalies pirmenybių lyderiais. Šarūnas Jasikevičius prie pergalės pridėjo 10 taškų ir 2 rezultatyvius perdavimus.
Sausio 27 diena. "Fenerbahce Ulker" po labai atkaklios kovos iškovojo antrąją pergalę Eurolygos Top16 etape. Turkijos komanda savo aikštėje 75-73 įveikė Valensijos "Power Electronics" ekipą, Šarūnas prie šios pergalės pridėjo 4 taškus ir 2 rezultatyvius perdavimus.
Sausio 30 diena. Šarūnas Jasikevičius sužaidė rezultatyviausias savo rungtynes "Fenerbahce Ulker" komandos gretose jis pelnė 14 taškų, o Turkijos čempionai išvykoje 94-71 sutriuškino "Aliaga Petkim" ekipą.
Vilniuje buvo ištraukti 2011 Europos krepšinio čempionato burtai po kurių paaiškėjo, kad Lietuva žais A grupėje kartu su Ispanija, Turkija, Lenkija, Didžiąją Britanija ir su antra kvalifikacinio turnyro komanda.
Paaiškėjo "Fenerbahce Ulker" varžovė Turkijos taurės ketvirtfinalyje
Šiandien paaiškėjo, kad Stambulo "Fenerbahce Ulker" komandos varžovė Turkijos taurės ketvirtfinalyje bus Bandirmos "Banvit" komanda. Dėl šalies taurės šiais metais susikaus aštuonios komandos: "Fenerbahce Ulker", "Besiktas Cola", "Efes Pilsen", "Medical Park Trabzonspor", "Aliaga Petkim", "Galatasaray Cafe Crown", "Olin Edirne", "Banvit". Burtų traukimo ceremonijos metu šios ekipos buvo suskirstytos į ketvirtfinalio poras.
[1] "Besiktas" - "Efes Pilsen" [Vasario 9 d.][18:00 val.]
[2] "Trabzonspor" - "Aliaga Petkim" [Vasario 9 d.][20:30 val.]
[3] "Galatasaray" - "Olin Edirne" [Vasario 10 d.][18:00 val.]
[4] "Fenerbahce Ulker" - "Banvit" [Vasario 10 d.][20:30 val]
Pusfinalių poros:[Vasario 11 d.]
[5] 1 poros ketvirtfinalio nugalėtojas - 2 poros ketvirtfinalio nugalėtojas
[6] 3 poros ketvirtfinalio nugalėtojas - 4 poros ketvirtfinalio nugalėtojas
Finalas:[Vasario 13 d.]
[7] Pirmo pusfinalio nugalėtojas - Antro pusfinalio nugalėtojas
Posted by Mindė at 15:38 Labels: Naujienos
ŠARAS vs Aliaga Petkim 2011.01.30 (VIDEO)
Posted by Mindė at 14:27 Labels: [2010-2011] Fenerbahce Ulker, VIDEO
Paaiškėjo lietuvių varžovai 2011 Europos krepšinio čempionate
Šiandien Vilniuje paaiškėjo Lietuvos vyrų rinktinės varžovai 2011-ųjų metų Europos krepšinio čempionate. Burtai lėmė, jog Lietuvos krepšininkai žais B grupėje kartu su Ispanija, Turkija, Didžiąją Britanija, Lenkija ir antra kvalifikacine komanda. A-grupės rinktinės žais Panevežyje, B-grupės rinktinės Šiauliuose, C-grupės Alytuje, o D-grupė Klaipėdoje.
A-grupė:
2. Turkija
4. Didžioji Britanija
6. 2 Kvalifikacinė komanda
B-grupė:
4. Izraelis
C-grupė:
3. Juodkalnija
5. Bosnija ir Hercogovina
6. 1 Kvalifikacinė komanda
D-grupė:
1. Slovėnija
5. Bulgarija
Šarūnas Jasikevičius sužaidė rezultatyviausias rungtynes "Fenerbahce Ulker" komandos gretose
Stambulo "Fenerbahce Ulker" su Šarūnu Jasikevičiumi ir Darjušu Lavrinovičiumi Turkijos lygos 17-ojo turo varžybose išvykoje rezultatu 71-94 įveikė Aliagos "Aliaga Petkim" ekipą. Turkijos čempionai su 15 pergalių ir 2 pralaimėjimais pirmauja šalies čempionate. Šarūnas Jasikevičius prie ekipos pergalės pridėjo 14, Darjušas Lavrinovičius 7 taškus.
Rungtynės prasidėjo tiksliu Roko Ukičiaus dvitaškiu, nors vėliau šeimininkai atsakė tikslia ataka (2-4), bet Turkijos čempionai dėka puikaus Roko Ukičiaus ir Omero Onano žaidimo išsiveržė į priekį solidžiu skirtumu (16-4). Po paprašytos minutės pertraukėlės "Aliaga Petkim" komanda atsigavo ir sušvelnino skirtumą (10-18). Septintąją kėlinio minutę svečių pranašumas buvo 13 taškų (30-17). Likus iki kėlinio pabaigos 2 minutėms aikštėje pasirodė Šarūnas Jasikevičius. Kėlinys baigėsi rezultatu 22-31 svečių iš Stambulo naudai.
Antrojo kėlinio pradžia sėkmingesnė buvo šeimininkams, kurie priartėjo prie nutolusių varžovų iki šešių taškų (25-31), tačiau į tai Šarūnas Jasikevičius atsakė taikliu dvitaškiu, o po Mirsado Turkčano tritaškio svečiai vėl atstatė saugų dviženklį pranašumą (39-25). Dar keturi iš eilės Šarūno Jasikevičiaus pelnyti taškai ir rezultatas tapo triuškinantis (43-28). Net ir palikus aikštelę Šarūnui Jasikevičiui "Fenerbahce Ulker" nenustojo didinti savo persvaros. Likus žaisti tris minutes iki antrojo ketvirtčio Stambulo ekipa pirmavo 49-30. Antrasis kėlinys baigėsi rezultatu 39-56 "Fenerbahce Ulker" krepšininkų naudai.
Omeras Onanas tiksliu dvitaškiu po Darjušo Lavrinovičiaus perdavimo pradėjo trečiąjį kėlinį, vėliau pats lietuvis pelnė tris taškus ir rezultatas tapo 61-39. Įpusėjus kėliniui ekipas skyrė triuškinanti 22 taškų Stambulo komandos persvara (65-43). Likus žaisti kiek daugiau nei tris minutes aikštėje vėl pasirodė Šarūnas Jasikevičius. Per praleistą laiką lietuvis taškų nepelnė, atliko rezultatyvų perdavimą, atkovojo kamuolį ir prasižengė. Kėlinys baigėsi svečiam pirmaujant rezultatu 72-54.
Ketvirtajame kėlinyje po 4 iš eilės Kasparo Kambalos taškų rezultatas tapo 58-74, tačiau tada Šarūnas Jasikevičius įsmeigė tritaškį ir skirtumas vėl šoktelėjo iki 19 taškų (77-58). Ketvirtąją kėlinio minutę Šarūnas Jasikevičius pelnė savo 11-ąjį tašką. Likus keturioms minutės iki kėlinio pabaigos Šaras pelnė dvitaškį su pražangą, o rungtynės baigėsi lengva Stambulo "Fenerbahce Ulker" komandos pergale.
Šarūnas Jasikevičius per 17 minučių pelnė 14 (5/8 dvitaškiai, 1/1 tritaškiai, 1/1 bauda) taškų, atliko 3 rezultatyvius perdavimus, atkovojo kamuolį, perėmė kamuolį, 2 kartus suklydo ir kartą prasižengė.
Posted by Mindė at 12:46 Labels: Naujienos
Lietuvių varžovai 2011 Europos krepšinio čempionate paaiškės rytoj!
Rytoj Vilniuje bus ištraukti 2011-ųjų metų Europos vyrų krepšinio čempionato burtai. Ceremonijos metu 24 komandos bus suskirstytos į 4 grupes po 6 komandas. Pagal praeito Europos čempionato rezultatus mūsų šalies rinktinė atsidūrė trečiame pagal pajėgumą krepšelyje. Tame pačiame krepšelyje yra Vokietija, Juodkalnija ir Belgija, tad su šiomis ekipomis Lietuva tikrai nežais grupės varžybose. Latvija ko gero taip pat nebus lietuvių varžovais pirmame etape, nes FIBA lyg ir sutiko su LKF prašymu padaryti išlygas ir nesuvesti šių dviejų rinktinių kartu.
Pajėgumo krepšeliai:
Pirmasis: Ispanija, Serbija, Graikija, Slovėnija
Antrasis: Prancūzija, Kroatija, Rusija, Turkija
Trečiasis: Vokietija, Lietuva, Juodkalnija, Belgija
Ketvirtasis: Didžioji Britanija, Makedonija, Izraelis, Gruzija
Penktasis: Italija, Bulgarija, Lenkija, Bosnija ir Hercegovina
Šeštasis: Ukraina, Latvija, du kvalifikacinio turnyro nugalėtojai
Tiesioginę burtų traukimo ceremoniją 19:30 val. transliuos TV3.
Posted by Mindė at 20:13 Labels: Naujienos
I.Tobias ir D.Stagniūnas Europos dailiojo čiuožimo čempionate užėmė 12 vietą (VIDEO)
Lietuvos šokėjų ant ledo pora Isabella Tobias ir Deividas Stagniūnas Europos dailiojo čiuožimo čempionate užėmė 12-ąją vietą. Lietuvių pora iš viso surinko 121,36 balų. Trumposios programos metu mūsų pora gavo 49 balus, o už laisvąjį šokį surinko 72,36 balus.
Mūsų pora nuo nugalėtojų iš Prancūzijos Natalijos Pechlati ir Fabiano Bourzato (167,40) atsiliko per 46,4 balus. Antrą vietą užėmė Rusijos pora Ekaterina Bobrova ir Dimitrijus Solovievas (161,14), bronzos medaliais pasidabino pora iš Didžiosios Britanijos Sinead Kerr ir John Kerr (157, 49).
Isabellos Tobias ir Deivido Stagniūno poros pasirodymus Europos čempionate galite išvysti paspaudę žemiau esančioje nuorodoje.
Žiūrėti pasirodymus >>>
ŠARAS vs Power Electronics 2011.01.27 (VIDEO)
Posted by Mindė at 11:45 Labels: [2010-2011] Fenerbahce Ulker, VIDEO
Fenerbahce Ulker - Power Electronics |2011.01.27| (FOTO)
Posted by Mindė at 10:40 Labels: FOTO
Trileris Stambule baigėsi "Fenerbahce Ulker" komandos pergale
Stambulo "Fenerbahce Ulker" komanda, kurios garbę gina ir du lietuviai Šarūnas Jasikevičius, bei Darjušas Lavrinovičius antrose Eurolygos Top16 rungtynėse savo žiūrovų akivaizdoje palaužė Valensijos "Power Electronics" ekipą 75-73. Po šios pergalės Stambulo ekipa tapo vienvaldė H grupės lyderė. Šarūnas Jasikevičius prie pergalės pridėjo 4, Darjušas Lavrinovičius 2 taškus.
Stambulo "Fenerbahce Ulker" komanda rungtynes pradėjo dviem tiksliais tritaškiais metimais (6-0), tačiau Valensijos klubas į tai atsakė dviem tiksliomis atakomis ir sumažino deficitą iki minimumo (5-6). Šeštąją kėlinio minutę aikštėje pasirodė Šarūnas Jasikevičius. Kėliniui artėjant prie pabaigos "Power Electronics" ekipa pirmą kartą išsiveržė į priekį (20-19), tačiau kėlinį tiksliu dvitaškiu užbaigė Stambulo komandos žaidėjas Mirsadas Turkčanas. Kėlinys baigėsi rezultatu 21-20 "Fenerbahce Ulker" komandos naudai.
Tas pats Mirsadas Turkčanas taikliu tritaškiu pradėjo antrąjį kėlinį. Trečiąją kėlinio minutę rezultatas tapo lygus (24-24). Vėliau sekė dvi tikslios Turkijos čempionų atakos (29-24) ir Valensijos treneris Svetislavas Pesičius buvo priverstas paprašyti minutės pertraukėlės. Likus žaisti kiek daugiau, nei vieną minutę iki kėlinio pabaigos Darjušas Lavrinovičius užsidirbo nesportinę pražangą, tačiau Robertas Javtokas realizavo tik vieną baudos metimą. Vėliau R.Javtokas aidint finaliniai kėlinio sirenai pataikė dvitaškį ir sumažino Stambulo ekipos pranašumą iki keturių taškų. Kėlinys baigėsi rezultatu 37-34.
Marko Tomasas trečiojo kėlinio pradžioje įsmeigė du tritaškius iš eilės ir Stambulo "Fenerbahce Ulker" komandos pranašumas šoktelėjo iki dešimties taškų (43-33). Įpusėjus kėliniui Ispanijos klubas sumažino skirtumą iki dviejų taškų (45-47). Šeštąją kėlinio minutę rezultatas tapo lygus (47-47) ir Nevenas Shahija į aikštę išleido Šarūną Jasikevičių, tačiaus šis pirmos atakos metu prametė dvitaškį. Likus dviem minutėms iki kėlinio pabaigos Š.Jasikevičius įmetė dvitaškį iš eigos ir šeimininkai išsiveržė į priekį rezultatu 50-47. Vėliau lietuvis pridėjo dar du taškus iš po krepšio ir atliko rezultatyvų perdavimą komandos draugui. Trečiasis ketvirtis baigėsi Stambulo ekipai pirmaujant dviem taškais 54-52.
Omeras Onanas dvitaškiu su pražanga pradėjo lemiamą ketvirtį (56-52). Iki kėlinio vidurio vyko labai atkakli kova, tačiau artėjant rungtynių laikui į pabaigą iniciatyvą perėmė "Fenerbahce Ulker" komanda. Vis dėlto rungtynių pabaigoje "Power Electronics" ekipa atkūrė intrigą ir paskutinėje atakoje galėjo išplėšti pergalę, tačiau rungtynių didvyriu tapo Emiras Preldzičius paskutinės atakos metu išrašęs du blokus Rafa Martinezui. Rungtynes laimėjo Stambulo "Fenerbahce Ulker" 75-73.
Šarūnas Jasikevičius per 11 minučių pelnė 4 (2/4 dvitaškiai) taškus, atkovojo kamuolį, atliko 2 rezultatyvius perdavimus ir tiek pat kartų suklydo.
Specialus leidinys "Šaras grįžo" (SCAN)
Specialus leidinys pavadinimu "Šaras grįžo" skirtas Šarūno Jasikevičiaus sugrįžimui į Vilniaus "Lietuvos rytą" proga. Šį leidinį buvo galima įsigyti Gruodžio 16 dieną "Siemens" arenoje "Lietuvos ryto" ir "Regal FC Barcelona" rungtynių metu. Tiesa dabar lietuvis atstovauja jau kitai komandai (Stambulo "Fenerbahce Ulker), tačiau tik dabar galime pristatyti Jums šį leidinį. Šiame leidinyje rasite Šarūno interviu vos jam tik atvykus į Vilnių, taip pat statistikos detalių žaidžiant įvairiuose klubuose, laimėjimų sąrašą, bei daug nuotraukų.
Skenuotus leidinio puslapius galite atsisiųsti ČIA!
Posted by Mindė at 16:22 Labels: Naujienos, SCAN'AI
Galingas "Juventus" spurtas rungtynių pabaigoje pražudė "KK Kauno" ekipą
Šiandien Kaune Vytenio Jasikevičiaus "KK Kaunas" turėjo pripažinti Utenos "Juventus" ekipos pranašumą 65-77. Kauniečiams tai jau šeštasis pralaimėjimais Lietuvos krepšinio pirmenybėse. Su 6 pergalėmis ir 10 pralaimėjimų "KK Kaunas" užima devintąją vietą.
Rungtynių pradžioje svečiai iš Utenos išsiveržė į priekį (5-1), likus trims minutės iki pirmojo kėlinio pabaigos Kauno "KK kaunas" išlygino rungtynių rezultatą (9-9). Kėlinio pabaigą geriau sužaidę kauniečiai po pirmojo kėlinio priekyje buvo trimis taškais (17-14).
Antrojo kėlinio pradžioje ir toliau vyko atkakli kova, tačiau įpusėjus kėliniui po Mariaus Pociukonio tolimo metimo svečiai įgyjo rekordinę dešimties taškų persvarą (37-27). Kėliniui baigiantis Kauno ekipos sugebėjo dviem taškais sumažinti išaugusi deficitą ir kėlinį baigė atsilikinėdami aštuoniais taškais (31-39).
Kėlinio pradžioje Utenos "Juventus" spurtavo 5-0, o po kelių akimirkų svečių persvara šoktelėjo iki 15 taškų (48-33). Kėlinio pabaigoje išaugusią "Juventus" persvarą sumažino Vytenis Jasikevičius taikliu dvitaškiu su bauda (47-59). Trečiasis ketvirtis baigėsi Utenos "Juventus" komandai pirmaujant 61-47.
Ketvirtajame kėlinyje "KK Kaunas" dėka puikaus Povilo Čukino, Vytenio Jasikevičiaus ir Kristos Saage žaidimo spurtavo 12-0 ir intriga grįžo į rungtynes, komandas skyrė jau tik du taškai (62-64). Vis dėlto Uteniškiai po minutės pertraukėlės atsigavo ir pelnė 12 taškus be atsako (76-62). Rungtynės baigėsi Utenos "Juventus" komandos pergale 65-77.
Vytenis Jasikevičius per 35 minutes pelnė 13 (4/8 dvitaškiai, 0/5 tritaškiai, 5/7 baudos) taškų, atliko net 9 rezultatyvius perdavimus, atkovojo 2 kamuolius ir 2 kartus suklydo.
ŠARŪNAS JASIKEVIČIUS 8:3 POWER ELECTRONICS
Šį ketvirtadieni Šarūno Jasikevičiaus Stambulo "Fenerbahce Ulker" komanda žais antrąsias Eurolygos Top16 rungtynes. Jų varžovė Valensijos "Power Electronics" komanda, kuri pirmose Top16 varžybose įveikė Kauno "Žalgirį" 73-59. Abi šios komandos jau turi po vieną pergalę, tad šių rungtynių laimėtojas taps H grupės vienvaldžiu turnyrinės lentelės lyderiu.
Šarūnas Jasikevičius ypač gerai pažįsta Valensijos klubo trenerį Svetislavą Pesičių, prie kurio jam teko žaisti Barselonos komandoje 2002-2003 metų sezone. Tuomet vadovaujant šiam serbijos strategui katalonų klubas laimėjo viską Eurolygą, Ispanijos taurę ir Ispanijos čempionatą.
Šarūnas Jasikevičius prieš Valensijos "Power Electronics" komandą per savo karjerą yra žaidęs 11 kartų. Iš vienuolikos susitikimų 8 kartus triumfavo lietuvis ir 3 kartus laimė nusišypsojo Ispanijos klubui. Tiesa Eurolygos fronte Šarūnas prieš šią ekipą jėgas išmėgino tik vieną kartą.
Pirmą kartą Eurolygoje akis į akį Šarūnas Jasikevičius su Valensijos klubu susitiko 2003-2004 metų Eurolygos Top16 etape. Tuomet lietuvio atstovaujama Tel Avivo "Maccabi" komanda išvykoje rezultatu 89-74 šveikė tuometinę Valensijos "Pamesa" komandą. Šarūnas prie pergalės pridėjo 14 taškų ir atliko 3 rezultatyvius perdavimus.
Antroji tarpusavio akistata tarp "Maccabi" ir "Pamesa" komandų turėjo įvykti Izraelyje. Tačiau Valensijos klubas atsisakė vykti į Izraelį dėl neramumų šioje šalyje. Eurolygos sprendimas į tokį Ispanijos klubo poelgį buvo negailestingas klubui buvo užskaitytas techninis pralaimėjimas rezultatu 20-0.
Šarūnas Jasikevičius ne kartą su šia ekipa yra susitikęs Ispanijos lygoje kai 2000-2003 metais atstovavo Barselonos "FC Barcelona" ekipai. Iš devynių akistatų Ispanijoje lietuvis laimėjo 6, o "Power Electronics" komanda 3 kartus.
Šarūnas Jasikevičius prieš Valensijos "Power Electronics":
2000.11.04 FC Barcelona 82-92 Pamesa
2001.03.17 Pamesa 69-95 FC Barcelona
2001.12.08 Pamesa 70-79 FC Barcelona
2002.04.06 FC Barcelona 88-85 Pamesa
2002.12.21 Pamesa 87-74 FC Barcelona
2003.05.17 FC Barcelona 67-68 Pamesa
2003.06.19 FC Barcelona 76-74 Pamesa
2003.06.21 FC Barcelona 80-72 Pamesa
2003.06.24 Pamesa 74-82 FC Barcelona
2004.03.04 Pamesa 74-82 Maccabi (VIDEO)
2004.03.25 Maccabi 20-0 Pamesa
Šarūnas Jasikevičius iš viso į Valensijos "Power Electronics" komandos krepšį yra įmetęs 150 taškų, vidutiniškai per rungtynes mesdamas po 15 taškų.
Rungtynės tarp Stambulo "Fenerbahce Ulker" ir Valensijos "Power Electronics" įvyks šį ketvirtadieni 21:45 val. Rungtynių tiesioginę transliaciją iš Stambulo galėsite matyti mūsų bloge.
ŠARAS vs Banvit 2011.01.23 (VIDEO)
Posted by Mindė at 12:59 Labels: [2010-2011] Fenerbahce Ulker, VIDEO
Fenerbahce Ulker - Banvitspor |2011.01.23| (FOTO)
Posted by Mindė at 15:10 Labels: FOTO
Šarūnas Jasikevičius prie "Fenerbahce Ulker" pergalės pridėjo 10 taškų
Šiandien Turkijos čempionato lyderių dvikovoje triumfavo Stambulo "Fenerbahce Ulker" komanda, kuri savo žiūrovų akivaizdoje rezultatu 83-70 palaužė Bandirmos "Banvitspor" ekipą. Ši pergalė leido Šarūno Jasikevičiaus ir Darjušo Lavrinovičiaus ekipai tapti vienvaldžiais šalies čempionato lyderiais. Šarūnas Jasikevičius prie keturioliktosios komandos pergalės pridėjo 10 taškų.
Rungtynės prasidėjo taikliu varžovų žaidėjo Lance'o Williamso dvitaškiu, tačiau Kaya Pekeris į tai atsakė metimu iš po krepšio (2-2). Trečiąją kėlinio minutę Darjušas Lavrinovičius vėl išlygino rungtynių rezultatą (6-6). Varžovai pajutę metimą pelnė penkis taškus be atsako ir įgijo didžiausią pranašumą (11-6). Septintąją kėlinio minutę esant rezultatui 14-15 varžovų naudai į aikštę išbėgo Šarūnas Jasikevičius. Ir jau pirmoje "Fenerbahce Ulker" komandos atakoje išprovokavo varžovų pražangą ir realizavo du baudos metimus. Lietuvis žybėjo ir toliau jis užbaigė ir kitas dvi atakas taikliais metimais ir išvedė savo komandą į priekį 20-17. Po penkių iš eilės Tarenco Kinsey taškų rezultatas tapo 25-17, tokiam rezultatui esant ir baigės pirmasis rungtynių ketvirtis.
Antrąjį kėlinį Šarūnas Jasikevičius pradėjo tiksliu dvitaškiu ir aikštės krašto ir pelnė jau savo aštuntąjį tašką. Antrąją kėlinio minutę Šaras tiksliai sužaidė su Oguzu Savasu ir rezultatas tapo 31-21. Stambulo ekipos persvara net ir palikus aikštę Š.Jasikevičiui antrajame kėlinyje išliko artima dešimčiai taškų. Kėlinio pabaigoje "Banvitspor" ekipa užsidirbo nesportinę pražangą, kuria pasinaudoję "Fenerbahce Ulker" komandą prieš išeinant į ilgąją petrauką susikrovė trylikos taškų persvarą 50-37.
Trečiasis kėlinys prasidėjo penkiais iš eilės "Fenerbahce Ulker" komandos taškais (55-37). Įpusėjus kėliniui po Roko Ukičiaus metimo iš po krepšinio Stambulo ekipos persvara šoktelėjo iki devyniolikos taškų (61-42). Likus žaisti keturias minutes į aikštelę grįžo Šarūnas Jasikevičius. Vos tik pasirodęs lietuvis suklydo, tačiau po dviejų minučių pelnė savo dešimtąjį tašką (65-50). Trečiasis rungtynių ketvirtis baigėsi "Fenerbahce Ulker" komandai pirmaujant rezultatu 67-53.
Ketvirtajame kėlinyje Šaras atliko dar vieną tikslų perdavimą, kurį dviems taškais pavertė Oguzas Savasas. Paskutiniame kėlinyje intrigos jau neliko ir Stambulo ekipa galėjo pažaisti greitą žiūrovams gražų krepšinį. Stambulo "Fenerbahce Ulker" komanda iškovojo pergalę rezultatu 83-70.
Šarūnas Jasikevičius per 16 minučių pelnė 10 (4/5 dvitaškiai, 0/2 tritaškiai, 2/2 baudos) taškų, atliko 2 rezultatyvius perdavimus, bei po kartą suklydo ir prasižengė.
Kova dėl pirmos vietos turnyrinėje lentelėje
Rytoj Stambulo "Fenerbahce Ulker" komanda Beko Turkijos krepšinio lygoje pradės antrąjį reguliariojo sezono ratą. Šiose rungtynėse susitiks dvi čempionato lyderės turinčios po tiek pat pergalių (13 pergalių) ir pralaimėjimų (2 pralaimėjimai). Rungtynėse tarp "Fenerbahce Ulker" ir "Banvitspor" paaiškės kas taps vienvaldžiais turnyrinės lentelės lyderiais.
Pirmąją tarpusavio akistatą po labai atkaklios kovos 70-67 laimėjo Stambulo "Fenerbahce Ulker" komanda. Tuomet Turkijos čempionų gretose dar nežaidė Šarūnas Jasikevičius, tačiau kitas lietuvis Darjušas Lavrinovičius pelnė 24 taškus ir buvo rezultatyviausias žaidėjas rungtynėse.
Rungtynių pradžia tarp "Fenerbahce Ulker" ir "Banvitspor" komandų rytoj 13:00 val.
Vyksta balsavimas į Turkijos žvaigždžių dieną
Remiantis naujausiomis žiniomis Turkijos krepšinio federacija priėmė sprendimą, kad 2011-ųjų metų Turkijos lygos žvaigždžių diena įvyks Ankaroje.
Žvaigždžių dienos dalyviai bus paskelbti spaudos konferencijos metu Vasario 3 dieną. O sirgaliai savo balsus gali atiduoti iki Sausio 31 dienos.
Sirgaliai norintis balsuoti už savo mėgstamiausius žaidėjus turi užpildyti narystės formą puslapyje www.tbl.org.tr Gerbėjai gali pasirinkti vieną žaidėja kiekvienai iš penkių pozicijų. Du žaidėjai iš abiejų komandų surinkę daugiausiai balsų tiesioginiu keliu patenka į Žvaigždžių dieną. Likusius žaidėjus atrinks spaudos žurnalistai ir lygos treneriai.
Žvaigždžių dienos metu susitiks Turkijos ir Užsieniečių ekipos sudarytos iš Turkijos lygoje rungtiniaujančių žaidėjų. Tarp kandidatų žaisti šioje šventėje yra ir trys lietuviai, tai: Šarūnas Jasikevičius, Darjušas Lavrinovičius ir Renaldas Seibutis.
Šiuo metu rinkimų lyderiai yra:
Turkijos žaidėjų komanda:
Kerem Tunceri (Efes Pilsen) 1773 balsai
Omer Onan (Fenerbahce Ulker) 1759 balsai
Emir Preldzic (Fenerbahce Ulker) 1829 balsai
Kerem Gonlum (Efes Pilsen) 1356 balsai
Oguz Savas (Fenerbahce Ulker) 1345 balsai
Užsieniečių žaidėjų komanda:
Roko Leni Ukič (Fenerbahce Ulker) 1578 balsai
Terence Kinsey (Fenerbahce Ulker) 1461 balsai
Preston Shumpert (Galatasaray) 1446 balsai
Darjuš Lavrinovič (Fenerbahce Ulker) 1188 balsai
Jovo Stanojevic (Pinar Karsiyaka) 890 balsai
Balsavimo pavyzdys toliau >>
Š.Jasikevičius: "Norėčiau dar žaisti šioje komandoje"
Kartais žodžių nepakanka. Jie negali apibūdinti veido išraiškos, šypsenos, juoko, švytinčių akių ar emocijų kai jis kalba. Viskas tampa sudėtingiau kai mes kalbame apie vaikiną kuris neabejotinai yra žvaigždė Šarūnas Jasikevičius.
Rungtynės tarp "Olympiacos" ir "Fenerbahce Ulker" baigėsi prieš dešimt minučių... Jo balsą buvo galima girdėti net už uždarytų persirengimo kambario durų. To pačio persirengimo kambario kur birželį po septynių valandų trukusių rungtynių jis šventė Graikijos čempionų titulą. Jis klausosi tų pačių pažįstamų balsų ir prieš mus stovi su didelę šypsena veide sakydamas nešvarius graikiškus žodžius. Patikėkit mumis jis vis dar turi tuos žodžius savo žodyne! "Neišeikit. Aš ateinu" pridėjo lietuvis ir vėl sugrįžo.
"Tai buvo puiki pergalė ir jeigu mes galime įveikti "Olympiacos" jų arenoje, tada mes galime eiti toli." sako jis, tačiau atsisako prognozuoti tuo atveju jeigu komandos turės vienodą taškų skaičių ir kiek svarbi bus ši 14 taškų skirtumu laimėtos rungtynės. "Tai yra jau kitos rungtynės ir nieko daugiau. Šie vaikinai per pastaruosius du mėnesius padarė neįtikėtiną dalyką, todėl turime būti labai atsargus".
Jis tampa rimtesniu ir atidžiai galvoja ką pasakyti, bei supranta, kad vienos pergalės nepakanka, kai grupėje yra dar daug rungtynių. Dabar diskusija pakrypo apie jo sugrįžimą į "Taikos ir draugystės" (Olympiacos komandos) areną. Tai arena kurią jis gerai žino, arena kur susirinkę žiūrovai nuo pirmų sekundžių jam prisilietus prie kamuolio jį pasitikdavo gausiu švilpimu. Jis nemanė, kad tai buvo sudėtinga situacija: "Aš juos žinau... Todėl tai man nebuvo keista. Aš nežaidžiau prieš komandą kurią aš mylių kaip kad būtų "Panathinaikos", "Maccabi" ar "Barcelona". Tada taip, man būtų buvę sunku žaisti. Dabar tai buvo paprasčiausias varžovas ir aš neturiu nieko asmeniško prieš 'Olympiacos". Tiesa ta, kad aš badžiau surasti kur mano žmona buvo. Jeigu aš būčiau ją radęs ankščiau galbūt aš nebūčiau padaręs 27 klaidų per pirmus tris kėliniu (juokiasi). Aš negalėjau jai pasakyti, kad vilkėtu žalius rūbus ir išsiskirtu iš minios, nes tada ko gero būtų ją nužudę".
Jo juokas tampa vis garsesnis o akys vis labiau žiba... Kur sėdėjo Anna jo draugė su kuria jiedu turi dukrytę yra diskusijų klausimas vėl ir vėl. Jis tikėjosi, kad ji sėdės tam tikroje vietoje, tačiau ji buvo kažkur kitur ir negalėdamas jos rasti jis nerimavo. Jis yra žvaigždė ir nė kiek nebijo pasijuokti iš savęs, kad ir padarius 27 klaidas. Ir kai diskusija priėjo apie jo lemiamą tritaškį rungtynių pabaigoje jis nedelsiant atsakė: "Aš žaidžiau baisiai! Gerai... aš įmečiau tritaškį... tai kas, kartais ir aš turiu padaryti kažką naudingo. Nebuvo taip, kad aš turėjau viską daryti blogai šiose rungtynėse!"
Atmosfera "Taikos ir draugystės" arenoje nebuvo bloga, išskyrus tuos atvejus, kai susirinkę žmonės buvo prieš jį ir pasitikdavo jį švilpimu. "Kaip sakiau savo komandos draugams lyginant su Graikijos čempionato rungtynėms arena atrodė lyg bažnyčia. O jei mano žmona sėdėjo dešinėje pusėje tada aš turėjau žaisti geriau. Γαμώτο (negražus graikiškas žodis)... parašykit šitą taip kaip aš pasakiau graikiškai". Juokas grįžta, kadangi pradėta kalbėti apie negražius graikiškus žodžius. "Aš privalėjau šiandien juos visus išgirsti! Nežinau ar buvo bent vienas negražus žodis kurio jie man nepasakė... Aš išmokau keletą naujų žodžių... Nežinau kodėl bet aš jų girdėjau daug".
Vėliau pokalbis prasidėjo apie "Fenerbahce Ulker" komandą: "Aš jaučiuosi gerai šioje komandoje, tai tikrai didingas klubas, tačiau ne... aš dar nesu dalis jo... manau kad tai buvo akivaizdu rungtynių metu. Aš atlikau keletą ne tikslių perdavimų, kartais mano komandos draugai nesupranta manęs. Taip pat aš nežaidžiau gerai tris kėlinius, tačiau svarbiausia, kad iškovojome pergalę".
Ši pergalė buvo pasiekta pažįstamoje vietoje, ten kur su "Panathinaikos" jis ne vieną kartą triumfavo. Informacija apie, tai, kad "Panathinaikos" sirgaliai nusifotografavo vilkėdami jo marškinėlius Lietuvoje pakeitė jo išraišką... Emocijas sunku nuslėpti. Jis pakeitė savo išraišką, apie ryšį su sirgaliais matyti ne tik iš žodžių kokiais jis kalba, tačiau ir akių. "Visada malonu jausti, kad esi mylimas... ką aš galiu pasakyti? Aš visada sakau, kad mano pirmoji patirtis su "Panathinaikos" sirgaliais buvo oro uoste kai aš tik atvykau čia. Ką aš daugiau galiu pasakyti? tik galvoti apie tai... kai tu pamatai, kad jie turi tiek daug meilės ir pagarbos tau, tai kas belieka ir pasakyti? Ir aš visa tai jaučiu per savo draugus Graikijoje, buvusius komandos draugus su kuriais palaikau ryšį ir per paprastus žmones, todėl negaliu pasakyti nieko daugiau kaip tik milijoną kartų ačiū jiems visiems... Norėčiau dar žaisti šioje komandoje. Bet tai gyvenimas..."
Balso tonas sumažėjo, o išraiška veide vėl pasikeitė... Jis susitarė susitikti su draugais, jo mobiliajame telefone (o gal tiksliau mobiliuosiuose telefonuose) žinučių gausa. Jis nori praleisti kelias valandas su Panathinaikos draugais... o šie su Šaru... su tikra žvaigžde už aikštelės ribų.
Straipsnį iš graikų kalbos vertė Georgia. Didelis AČIŪ jai.
Posted by Mindė at 11:03 Labels: Naujienos
ŠARAS vs Olympiacos 2011.01.20 (VIDEO)
Posted by Mindė at 15:52 Labels: [2010-2011] Fenerbahce Ulker, VIDEO
Olympiacos - Fenerbahce Ulker |2011.01.20| (FOTO)
Posted by Mindė at 11:16 Labels: FOTO
"Fenerbahce Ulker" iškovojo pergalę Pirėjuje
Šarūno Jasikevičiaus Stambulo "Fenerbahce Ulker" šiandien išvykoje rezultatu 70-84 įveikė Pirėjaus "Olympiacos" komandą. Tai buvo pirmosios Eurolygos Top16 etapo rungtynės. Šarūnas Jasikevičius "Olympiacos" arenoje nebuvo pasitiktas svetingai, jo įėjimas į aikštę buvo nušvilptas ir vos tik lietuvis prisiliesdavo prie kamuolio jį palydėdavo gausus triukšmas. Galbūt tai įtakojo, kad Šarūnas Jasikevičius pirmoje rungtynių pusėje dažniau klydo, nei žaidė tiksliai. Vis dėlto rungtynių pabaigoje pataikė labai svarbų tritaškį, kuris garantavo solidžią "Fenerbahce Ulker" komandos pergalę.
Rungtynių pradžioje abi komandos apsikeitė tiksliomis atakomis (5-4), ketvirtąją kėlinio minutę po penkių Roko Ukičio taškų Stambulo ekipa įgyjo septynių taškų persvarą (5-12). Aštuntąją kėlinio minutę šeimininkai po Milošo Teodisičiaus tritaškio išsiveržė į priekį (13-12), tačiau Šarūnas Jasikevičius į tai atsakė taikliu dvitaškiu ir vėl sugražino persvarą "Fenerbahce Ulker" komandai (13-14). Tiesa vėliau lietuvis pasižymėjo tik klaidomis. Baigiantis kėliniui Pirėjaus "Olympiacos" žaidėjas Zoranas Ercegas pataikė dvitaškį ir padėjo savo komandai laimėti pirmąjį kėlinį rezultatu 18-16.
Ne ką geriau Šarūnui prasidėjo ir antrasis kėlinys padaręs ketvirtąją klaidą įžaidėjas buvo pakeistas. Kėlinio pradžioje šeimininkai išsiveržė į priekį (22-16). Po Stambulo komandos žaidėjo Omero Onano dvitaškio su pražanga rezultatas tapo (24-22) šeimininkų naudai. Šeštąją minutę Darjušas Lavrinovičius įsmeigė tritaškį su pražangą ir "Fenerbahce Ulker" išsiveržė į priekį 27-24. Vienu metu svečių persvara buvo išaugusi iki septynių taškų (33-26), tačiau kėlinio pabaigoje iššvaistė savo pranašumą ir po dviejų kėlių rezultatas tapo lygus 33-33.
Trečiąjį kėlinį penkiais taškais iš eilės pradėjo Marko Tomasas išvesdamas "Fenerbahce Ulker" komandą į priekį (39-36). Vėliau kova ir toliau vyko taškas į tašką ir nė vienai ekipai nepavyko atitrūkti nuo savo oponentų. Kėlinio pabaigoje "Olympiacos" krepšininkai įmetė du tritaškius ir rezultatas tapo 56-51 šeimininkų naudai. Kėlinys baigėsi Pirėjaus komandai pirmaujant trimis taškais 58-55.
Ketvirto ketvirčio pradžioje Omeras Onanas tritaškiu vėl išlygino rungtynių rezultatą 58-58. Lemiamas lūžis įvyko įpusėjus kėliniui, kada Omeras Onanas įmetė dar vieną tritaškį, o aikštėje vėl pasirodės Šarūnas Jasikevičius taip pat pasiuntė taiklų tolimą šuvį. Kkėlinio pabaigoje liko tik formalumai.
Šarūnas Jasikevičius per beveik 9 minutes pelnė 5 (1/3 dvitaškiai, 1/1 tritaškiai), tačiau padarė net 5 klaidas.
Jasikevičius: "Aš laukiau Atėnų "Panathinaikos"
Šiandien Stambulo "Fenerbahce Ulker" komanda 21:45val. pradeda Eurolygos Top16 kovą prieš Pirėjaus "Olympiacos". Šarūnas Jasikevičius viešėdamas Graikijoje sutiko atsakyti į keletą klausimų apie būsimas eurolygos rungtynes ir apie mėnesius laukto pasiūlymo iš Atėnų "Panathinaikos".
"Tai buvo mano namai pastaruosius tris metus. Nuostabus jausmas vėl grįžti į Atėnus, kur turėjau daug malonių akimirkų, todėl grįžimas čia visada yra malonus." Šarūnas šį sezoną neslėpė noro vėl žaisti Atėnų "Panathinaikos" komandoje, tačiau bendro susitarimo nepavyko pasiekti.
"Tai jau užbaigtas reikalas. Mėnesiai kuriuos laukiau jų atsakymo nebuvo gražūs".
Lietuvis prisipažino, kad Pirėjaus "Olympiacos" pergalė prieš "Panathinaikos" Graikijos čempione jį šiek tiek nustebino. "Nėra reikalo apie tai kalbėti. Sąžiningai pasakius "Olympiacos" pergalė šiek tiek nustebino".
Jūs prieš "Olympiacos" komandą žaidėte 26 kartus. Tavo tikslas visada būti šios komandos varžovu ir niekada nežaisti šioje komandoje?
Tai ne mano rūpestis. Būnant kauniečių pats kvailiausias dalykas man yra žaisti prieš mano svajonių komandą "Žalgirį" ir nebūtį šios komandos žaidėju.
Tai jūsų dukrytė bus "Žalgirio" ar "Panathinaikos" sirgalė?
Abi komandos vilki žalią aprangą ir tai yra svarbiausia.
Ar tu kada nors pasielgtum taip kaip padarė V.Spanoullis ir kokia tavo nuomonė apie tokį jo sprendimą?
Jis padarė savo sprendimą. Asmeniškai man tai būtų keistas pasirinkimas, tačiau visokių žmonių yra. Jis turėjo keletą priežasčių kas lėmė tokį jo sprendimą. Ar aš taip pasielgčiau? prieš dešimt metų būčiau pasakęs ne. Dabar viskas keičiasi ir žmonės yra skirtingi. Kaip visi žinote aš laukiau pusė metų, kad kažkas įvyktu ir aš žaisčiau "Panathinaikos", tačiau nieko neįvyko. Taigi kas man gali uždrausti vykti ten kur aš esu labiau laukiamas? gyvenime negali nieko žinoti. Tai būtų keistą, tačiau gyvenime nutinka ir patys keisčiausi dalykai.
Ar turi kokį pažadą Atėnų "Panathinaikos" sirgaliams?
Ne, aš žaidžiu už "Fenerbahce Ulker" ir nieko panašaus neturiu daryti. Aš visada stengiausi laimėti su "Panathinaikos" komanda, o dabar su "Fenerbahce Ulker". "Panathinaikos" sirgaliai žino ką aš jaučiu šiai komandai ir nieko daugiau man nereikia sakyti.
Š.Jasikevičius: "Olympiacos" yra itin kietas riešutas
34 metų 192 cm ūgio Stambulo "Fenerbahce" klubo gynėjas Šarūnas Jasikevičius prieš pirmąsias Eurolygos "Top 16" etapo rungtynes su Pirėjo "Olympiacos negailėjo gerų žodžių varžovams.
"Olympiacos" yra nuostabi komanda,- tikino lietuvis. - Esu tikras, kad jie yra vieni iš favoritų šiemet laimėti Eurolygą. Jie turi nuostabių žaidėjų bei puikų strategą. Varžovai yra ypač stiprūs žaisdami namuose, tad mums bus itin sunku. Jeigu norime laimėti, turėsime sužaisti puikų mačą - atiduoti visas jėgas ir stengtis sužaisti kiek įmanoma geriau."
Lietuviui tai bus pirmosios Eurolygos varžybos šį sezoną vilkint Turkijos klubo marškinėliais. Prieš tai atstovaudamas Vilniaus "Lietuvos Rytui" krepšininkas pelnydavo po 7,3 taško, ir atlikdavo po 4,3 rezultatyvaus perdavimo.
Posted by Mindė at 16:21 Labels: Naujienos
ŠARŪNAS JASIKEVIČIUS 19:7 OLYMPIACOS
Šį ketvirtadieni Šarūno Jasikevičiaus Stambulo "Fenerbahce Ulker" komanda pradeda kovas eurolygos Top16 etape. Pirmasis Turkijos čempionų varžovas Top16 etape Pirėjaus "Olympiacos". Šarūnas Jasikevičius per savo karjerą ko gero su šia komanda žaidė daugiausiai kartų net 26 kartus. Tiesa Eurolygoje su Pirėjaus klubu žaidė tik šešis kartus ir 5 kartus triumfavo lietuvis, bei sykį varžovai. Dar 20 kartų Šarūno Jasikevičiaus ir "Olympiacos" keliai susikirto Graikijoje, kai įžaidėjas atstovavo Atėnų "Panathinaikos" komandai. Per tris metus Graikijoje Šaras net 16 kartų laimėjo prieš pagrindinius oponentus, bei patyrė 6 nesėkmes. Bendras laimėjimų ir pralaimėjimų balansas geresnis Šarūno Jasikevičiaus 19 pergalių ir 7 pralaimėjimai.
Pirmoji Šarūno Jasikevičiaus akistata su Pirėjaus "Olympiacos" įvyko jam dar žaidžiant Liublianos "Union Olimpija" komandoje, kai jų keliai susikirto aštuntfinalio serijoje. Pirmąją dvikovą rezultatu 65-61 laimėjo slovėnai, o Šarūnas prie pergalės pridėjo 7 taškus.
Antrose aštuntfinalio serijos rungtynėse Pirėjuje laimėjo šeimininkai rezultatu 68-52. Šarūnas Jasikevičius savo komandai pelnė 10 taškų ir atliko 5 rezultatyvius perdavimus.
Lemiamose trečiose serijos rungtynėse triumfavo "Union Olimpija" komanda įveikusi Pirėjaus "Olympiacos" rezultatu 85-67. Šarūnas Jasikevičius tuomet sužaidė fantastiškai į graikų krepšį pasiųsdamas net 30 taškų. Pergalė lėmė, kad seriją 2:1 laimėjo Šarūno komanda, kuri ir žengė į Eurolygos ketvirtfinalį.
Ketvirtoji akistata įvyko 2002-2003 metų sezone, kuomet Barselonos ekipai burtai lėmė Top16 etape žaisti kartu su graikų ekipa. Rungtynes namuose Šarūno Jasikevičiaus komanda laimėjo 80-77, o lietuvis prie pergalės pridėjo 18 taškų ir 6 rezultatyvius perdavimus.
Atsakomasis mačas Pirėjuje taip pat baigėsi Barselonos ekipos pergale 58-55, Šaras pelnė 12 taškų.
Paskutinį kartą Šarūnas Jasikevičius prieš Pirėjaus "Olympiacos" komandą Eurolygoje žaidė 2009 metų Eurolygos finalo ketverto pusfinalyje. Tuomet Atėnų "Panathinaikos" tik po labai atkaklios kovos 84-82 įveikė varžovus, o lietuvis buvo vienas pagrindinis pergalės kalvių 18 taškų ir 5 rezultatyvus perdavimai.
Šarūnas Jasikevičius prieš Pirėjaus "Olympiacos":
2000.02.29 Union Olimpija 65-61 Olympiacos
2000.03.02 Olympiacos 68-52 Union Olimpija
2000.03.09 Union Olimpija 85-67 Olympiacos (VIDEO)
2003.03.20 FC Barcelona 80-77 Olympiacos
2003.04.10 Olympiacos 55-58 FC Barcelona (VIDEO)
2007.11.03 Panathinaikos 81-77 Olympiacos
2008.02.17 Olympiacos 64-82 Panathinaikos
2008.05.24 Panathinaikos 83-79 Olympiacos
2008.05.27 Olympiacos 71-55 Panathinaikos
2008.05.29 Panathinaikos 78-67 Olympiacos
2008.06.01 Olympiacos 59-57 Panathinaikos
2008.06.04 Panathinaikos 90-76 Olympiacos
2008.11.29 Panathinaikos 86-69 Olympiacos (VIDEO)
2009.03.01 Olympiacos 77-75 Panathinaikos (VIDEO)
2009.05.01 Olympiacos 82-84 Panathinaikos (VIDEO)
2009.05.21 Olympiacos 67-69 Panathinaikos (VIDEO)
2009.05.25 Panathinaikos 91-64 Olympiacos (VIDEO)
2009.05.28 Olympiacos 74-70 Panathinaikos (VIDEO)
2009.06.01 Panathinaikos 94-81 Olympiacos (VIDEO)
2010.02.20 Olympiacos 68-64 Panathinaikos (VIDEO)
2010.05.26 Panathinaikos 73-54 Olympiacos (VIDEO)
2010.05.30 Olympiacos 79-72 Panathinaikos (VIDEO)
2010.06.02 Panathinaikos 79-70 Olympiacos (VIDEO)
2010.06.06 Olympiacos 0-20 Panathinaikos (VIDEO)
Stambulo "Fenerbahce Ulker" pirmąsias Top16 rungtynes žais ketvirtadienį 21:45 val išvykoje prieš Pirėjaus 'Olympiacos". Belieka palinkėti sėkmės Šarūnui Jasikevičiui iškovojant jubiliejinę 20-ąją pergalę prieš "Olympiacos" komandą.
[D4RMC]Everything's gonna be alright[Eivs]
Nuostabus darbelis apie Vilniaus "Lietuvos ryto" komandą šio sezono eurolygos sezone. Dauguma skeptikų buvo jau palaidoję šį sezoną vilniečiams stipriausioje Europos lygoje. Tačiau drąsiai galime teigti, kad Šarūnas Jasikevičius su komandos draugais padarė, kažką neįtikėtino ir atvėrė "Lietuvos rytui" duris į stipriausiųjų šešioliktuką. Tiesa dabar Šarūno Jasikevičiaus sostinės komandoje nebėra ir vilniečiams reikia ieškoti naujų lyderių, kurie bent iš dalies kompensuotu krepšinio virtuozo netektį. Belieka palinkėti "Lietuvos rytui" sėkmės ir stiprybės kovojant eurolygoje su tokiais varžovais kaip Atėnų "Panathinaikos", Vitorijos "Caja Labroral" ir Malagos "Unicaja".
Sveiki,pristatau Jums savo naujausia mixa apie Lietuvos Ryto zaidima Eurolygos reguliariajame sezone. Zinau, kad dabar,ypac po pralaimejimo Siauliams gana sunku tiketis iseit is Top16 grupes, bet kaip sakoma viltis mirsta paskutine... Gero ziurejimo!
Daugiau autoriaus darbų rasite ČIA
Posted by Mindė at 21:48 Labels: Ivairūs video, VIDEO
ŠARAS vs Rūdupis 2010.12.30 (VIDEO)
Posted by Mindė at 21:21 Labels: [2010-2011] Lietuvos rytas, VIDEO
[Žvilgsnis atgal] ŠARAS vs Slovenia 2007.09.12 Qualifying Round (VIDEO)
2007-ųjų metų Europos krepšinio čempionato antrojo etapo trečiosios rungtynės. Lietuvos vyrų rinktinė antrąjį etapą užbaigė pergale rezultatu 80-61 prieš Slovėnijos nacionalinę rinktinę.
Mūsų šalies rinktinė jau pirmajame kėlinyje parodė, kad jie yra stipresni už savo varžovus ir kėlinį laimėjo aštuonių taškų skirtumu 26-18. Tiesa slovėnai nebuvo linkę taip lengvai pasiduoti ir antrajame kėlinyje priartėjo prie Lietuvos rinktinės. Tačiau čia mūsų rinktinės bėdos nesibaigė. Antrajame kėlinyje atsinaujino Šarūno Jasikevičiaus trauma ir buvo priverstas palikti aikštelę, o vėliau į ją nebegrįžo. Po antro kėlinio Slovėniją nuo Lietuvos skyrė vos trys taškai. Trečiajame kėlinyje Lietuvos rinktinės gynybą savo varžovams leido įmesti tik 8 taškus, tuo tarpu patys surinko 19. Įgytas solidus pranašumas trečiajame ketvirtyje leido lietuviams saugiau jaustis, o tai padėjo iškovoti šeštąją pergalę Europos čempionate ir užimti pirmąją vietą grupėje.
Lietuvos rinktinės varžovė ketvirtfinalyje tapo Kroatijos nacionalinė rinktinė. Tačiau ketvirtfinalio kovą pristatysime kitą kartą.
Šarūnas Jasikevičius per 15 praleistų minučių į Slovėnijos krepšį įmetė 2 (1/2 dvitaškiai, 0/2 tritaškiai) taškus, atliko 2 rezultatyvius perdavimus ir tris kartus suklydo.
Posted by Mindė at 20:16 Labels: EuroBasket 2007, VIDEO, Žvilgsnis atgal
V.Jasikevičiaus ekipa sutriuškinta Vilniuje
Šiandien Lietuvos krepšinio lygos pirmenybių rungtynėse Kauno "KK Kaunas" beviltiškai 91-58 pralaimėjo Vilniaus "Perlo" komandai. Kauniečiai su 5 pergalėmis ir 9 pralaimėjimais turnyrinėje lentelėje užima devintąją vietą.
Kauno komanda jau pirmajame kėlinyje pralaimėjo rungtynes savo varžovams. Šeimininkai Vilniaus "Perlo" krepšininkai nuo pirmų minučių spurtavo rezultatu 9-0 ir svečiams net neleido pagalvoti apie pergalę. Vilniečiai pirmąjį kėlinį prieš varžovus laimėjo dvigubai 26-13.
Antrajame kėlinyje Kauno "KK Kaunui" pavyko sustyguoti savo žaidimą ir neleido padidinti persvaros savo varžovams. Tačiau išaugusio skirtumo nepavyko sumažinti Vytenio Jasikevičiaus komandai. Kėlinys baigėsi rezultatu 41-28.
Trečiajame ketvirtyje šeimininkai nemažino apsukų ir vėl didino išaugusį pranašumą. Kauniečiai gynyboje nesusitvarkė su savo oponentais ir po trijų kėlinių komandas skyrė jau net 23 taškai.
Paskutiniame kėlinyje Kauno ekipai taip pat nepavyko sušvelninti skirtumo. Vilniaus "Perlo" ekipa laimėjo rungtynes triuškinančiu pranašumu 33 taškų skirtumu 91-58 ir įsirašė į savo sąskaitą ketvirtąją pergalę.
Vytenis Jasikevičius per 18 minučių pelnė 8 (2/4 dvitaškiai, 0/2 tritaškiai, 4/4 baudos) taškus, atliko 4 rezultatyvius perdavimus ir tiek pat kartų suklydo.
ŠARAS vs Turk Telekom 2011.01.14 (VIDEO)
Posted by Mindė at 11:21 Labels: [2010-2011] Fenerbahce Ulker, VIDEO
"Fenerbahce Ulker" antroje rungtynių pusėje palaužė "Turk Telekom" ekipą
Turkijos lygos 15-ojo turo rungtynėse šeimininkai Stambulo "Fenerbahce Ulker" komanda rezultatu 83-68 įveikė svečius iš Ankaros "Turk Telekom". Šarūno Jasikevičiaus ekipai, tai tryliktoji pergalė, prie kurios lietuvis prisidėjo 7 taškais ir 4 rezultatyviais perdavimais.
Rungtynių pradžioje abi komandos apsikeitė tiksliomis atakomis (5-5). Kėlinio pradžioje po nesėkmingo dėjimo su pražanga galvos traumą patyrė Stambulo žaidėjas Kaya Pekeris. Po nesportinės svečių pražangos "Fenerbahce Ulker" išsiveržė į priekį 9-8. Ketvirtąją kėlinio minutę į aikštę išėjo Šarūnas Jasikevičius, kuris neilgai trukus pasižymėjo taikliu dvitaškiu metimu. Aštuntąją kėlinio minutę Šaro tikslų perdavimą į priekį gražiu dėjimu užbaigė Tarencas Kinsey. Pirmasis kėlinys baigės 19-18 "Turk Telekom" komandos naudai.
Antrasis kėlinys prasidėjo tiksliu Šarūno Jasikevičiaus perdavimu Oguzui Savasui (20-19. Rungtynės ir toliau klostėsi atkakliai taškas į tašką. Įpusėjus kėliniui rungtynių rezultatas buvo lygus 31-31. Trečiąją kėlinio minutę svečiai atitrūko keturių taškų skirtumu (33-37), tačiau kėlinio pabaigoje Omeras Onanas įmetė tritaškį ir komandos atrąjį kėlynį baigė taikiai 40-40.
Kaip ir pastaruosius du kėlinius taip ir trečiajame vaizdas nesikeitė ir toliau tęsėsi atkakli kova. Šeštąją minutę Šarūnas Jasikevičius grįžo į aikštelę, tačiau pasižymėjo prarastu kamuoliu. Neilgai trukus Šaras ištaisė savo klaidą ir pataikė tritaškį po kurio rezultatas tapo lygus 49-49. Sekančioje atakoje Š.Jasikevičius atliko tikslų perdavimą savo tėvynainiui Darjušui Lavrinovičiui, kuris galingai įdėjo kamuolį į krepšį (51-49). Kėliniui baigiantis Šarūnas Jasikevičius pataikė dvitaškį iš eigos ir "Fenerbahce Ulker" komandos pranašumas išaugo iki aštuonių taškų (59-51). Trečiasis kėlinys baigėsi Stambulo "Fenerbahce Ulker" komandai pirmaujant rezultatu 61-51.
Ketvirtajame kėlinyje Turkijos čempionai tik didino savo pranašumą ir įpusėjus kėliniui jų persvara jau buvo šešiolika taškų. Rungtynes laimėjo Stambulo "Fenerbahce Ulker" komanda rezultatu 83-68
Šarūnas Jasikevičius per 15 minučių pelnė 7 (2/4 dvitaškiai, 1/2 tritaškiai) taškus, atliko 4 rezultatyvius perdavimus ir kartą suklydo.
Sausio 13-oji Šaro prisiminimuose (VIDEO)
Posted by Mindė at 10:18 Labels: Ivairūs video, VIDEO
ŠARAS vs Mersin BSB 2011.01.08 (VIDEO)
"Fenerbahce Ulker" susigrąžino lyderės poziciją Turkijos lygoje
Stambulo "Fenerbahce Ulker" kurioje žaidžia du lietuviai Šarūnas Jasikevičius ir Darjušas Lavrinovičius po Turkijos lygos 14-ojo turo vėl susigrąžino lyderės poziciją. Nors 14 turas dar nesibaigė liko sužaisti dar dvi varžybas, tačiau šios rungtynės įtakos Stambulo ekipai neturi.
Į pirmąją vietą Turkijos krepšinio lygoje "Fenerbahce Ulker" komandai leido pakilti vakarykštė pergalė prieš Mersino "Mersin BSB." klubą ir netikėtas Stambulo "Galatasaray Cafe Crown" ekipos pralaimėjimas Renaldo Seibučio ir Vido Ginevičiaus "Olin Edirne" komandai.
Turkijos čempionai po lygiai pergalių ir pralaimėjimų turi kartu su "Banvitspor" klubu, tačiau dėl geresnio tarpusavio santykio jie žengia aukščiau. Stambulo "Fenerbahce Ulker" (12 pergalių ir 2 pralaimėjimai) turi viena pergale daugiau už Stambulo "Galatasaray Cafe Crown" (11 pergalių ir 3 pralaimėjimai) ekipą, kuris rikiuojasi trečioje vietoje. O nuo savo pagrindinių konkurentų Stambulo Efes Pilsen (10 pergalių ir 4 pralaimėjimai) komandos Šarūno Jasikevičiaus ekipa atitrūkusi per dvi pergales.
15-ojo turo rungtynes Stambulo "Fenerbahce Ulker" žais Sausio 14 dieną namuose prieš Ankaros "Turk Telekom" ekipą.
Mersin BSB - Fenerbahce Ulker |2011.01.08| (Fano-FOTO-2)
Mersin BSB - Fenerbahce Ulker |2011.01.08| (Fano-FOTO)
Posted by Mindė at 11:58 Labels: FOTO
Mersin BSB - Fenerbahce Ulker |2011.01.08| (FOTO)
Šarūnas Jasikevičius "Fenerbahce Ulker" komandos treniruotėje (FOTO)
Posted by Mindė at 19:33 Labels: FOTO
Šarūnas Jasikevičius svariai prisidėjo prie komandos pergalės
Šiandien Turkijos lygos 14-ojo turo rungtynėse Stambulo "Fenerbahce Ulker", kurioje žaidžia Šarūnas Jasikevičius svečiuose įveikė 74-86 Mersino "Mersin BSB." komandą. Turkijos čempionams tai buvo jau dvyliktoji pergalė. Šarūnas Jasikevičius prie šios pergalės pridėjo 10 taškų.
Rungtynės prasidėjo taikliu Stambulo 'Fenerbahce Ulker" komandos žaidėjo Omero Onano tritaškiu. Įpusėjus pirmajam kėliniui į aikštę išbėgo Šarūnas Jasikevičius. Vos tik pasirodė lietuvis Turkijos čempionų žaidimas iš karto pagyvėjo ir pagreitėjo, neilgai trukus Šaras pelnė ir pirmuosius savo taškus tritaškiu metimu, rezultatas tapo 10-17 svečių naudai. Vėliau Š.Jasikevičius atliko staigų perdavimą į priekį ir Omeras Onanas dar vienu tritaškiu padidino savo komandos pranašumą iki devynių taškų. Vis dėlto kėliniui baigiantis šeimininkai pasivijo varžovus, o kėlinys baigėsi minimalia 20-21 "Fenerbahce Ulker" komandos persvara.
Antrojo kėlinio pradžioje Stambulo "Fenerbahce Ulker" komanda spurtavo rezultatu 6-0 ir atitrūko nuo varžovų rezultatu 20-27. Tačiau įpusėjus kėliniui "Mersin BSB." ir vėl prisivijo Turkijos čempionus 30-31. Kėlinio pabaigoje dėka puikaus Roko Ukičiaus žaidimo Stambulo komanda vėl įgijo solidesnį pranašumą, o kėlinys baigėsi rezultatu 35-43.
Trečiajame kėlinyje svečiai priekyje dažniausiai būdavo šešių taškų skirtumu, tačiau po trijų iš eilės Omero Onano tritaškių skirtumas šoktelėjo iki vienuolikos taškų 44-55. Įpusėjus trečiajam kėliniui į aikštę vėl grįžo Šarūnas Jasikevičius. Per praleistą laiką trečiajame kėlinyje lietuvis pelnė penkis taškus pataikė vieną dvitaškį ir tris baudų metimus. Kėlinys baigėsi rezultatu 54-66 Stambulo "Fenerbahce Ulker" komandos naudai.
Ketvirtojo kėlinio pradžioje Š.Jasikevičiaus komandoms draugams teko stabdyti įniršusį lietuvį prieš kurį grubiai prasižengė varžovas. Trečiąją kėlinio minutę šeimininkai vėl pavojingai priartėjo prie Turkijos čempionų 64-68. Tačiau kėlinio pabaigą geriau sužaidę ir atsilaikę prieš varžovų spaudimą "Fenerbahce Ulker" komanda iškovojo pergalę rezultatu 74-86.
Šarūnas Jasikevičius per 17 minučių pelnė 10 (2/6 dvitaškiai, 1/2 tritaškiai, 3/4 baudos), atliko 2 rezultatyvius perdavimus ir kartą prasižengė.
Posted by Mindė at 14:36 Labels: Naujienos
Š.Jasikevičius ir toliau žais 13 numeriu
Ankščiau skelbėme, kad Šarūnas Jasikevičius Stambulo "Fenerbahce Ulker" komandoje vilkės 43 numeriu pažymėtus marškinėlius, taip teigė oficialus Turkijos čempionų puslapis. Šiuo metu informacija pakeista ir lietuvis toliau žais savo mėgiamu 13 numeriu. Tiesa šis numeris iki tol priklausė Gasperui Vidmarui, tačiau šis žaidėjas dėl Achilo sausgyslių traumos komandai gali nepadėti dar kelis mėnesius. Pagal "Fenerbahce Ulker" svetainę slovėnui taip pat priklauso 13 numeris. Sugrįžus G.Vidmarui po traumos paaiškės kam vis dėlto atiteks 13 numeris.
Primename, kad šiandien 15:00 val. Stambulo "Fenerbahce Ulker" susitinka su Mersino "Mersin BSB." komanda. tiesioginę rungtynių transliaciją galėsite stebėti ir mūsų tinklapyje.
Posted by Mindė at 14:24 Labels: Naujienos
"Fenerbahce Ulker" Eurolygos Top16 rungtynių tvarkaraštis
Kaip jau ankščiau skelbiame Stambulo "Fenerbahce Ulker" kurios garbę gina Šarūnas Jasikevičius eurolygos Top16 etape žais kartu su Pirėjaus "Olympiacos", Kauno "Žalgiriu" ir Valensijos "Power Electronics" komandomis. Antrąjį etapą Turkijos čempionai pradės Sausio 20 d. išvykoje prieš Pirėjaus "Olympiacos" komanda. Šiandien oficialus eurolygos internetinis puslapis paskelbė ir tikslias rungtynių datas, tiesa kol kas dar tik neaišku kada vyks paskutinės šeštosios rungtynės Kovo 2 ar 3 dieną.
2011-01-20 Pirėjaus Olympiacos" - Stambulo "Fenerbahce Ulker"
2011-01-27 Stambulo "Fenerbahce Ulker" - Valensijos "Power Electronics"
2011-02-02 Stambulo "Fenerbahce Ulker" - Kauno "Žalgiris"
2011-02-16 Kauno "Žalgiris" - Stambulo "Fenerbahce Ulker"
2011-02-24 Stambulo "Fenerbahce Ulker" - Pirėjaus "Olympiacos"
2011-03-02/03 Valensijos "Power Electronics" - Stambulo "Fenerbahce Ulker"
"FBTV" interviu su Šarūnu Jasikevičiumi |2011.01.05| (VIDEO)
Sarunas.Jasikevicius.Interview.2011.01.05.part1
Sarunas.Jasikevicius.Interview.2011.01.05.part2
Posted by Mindė at 11:32 Labels: Ivairūs video, VIDEO
Šarūnas Jasikevičius Turkijoje vilkės 43 numeriu pažymėtus marškinėlius
Naujasis Stambulo "Fenerbahce Ulker" komandos įžaidėjas 34 metų Šarūnas Jasikevičius atrodo nesulaukė komandos draugo malonės ir negaus savo mėgiamo 13-ojo marškinėlių numerio. Lietuvis debiutinėse savo rungtynėse prieš Stambulo "Efes Pilsen" komandą išbėgo į aikštę vilkėdamas 13-uoju numeriu pažymėtais marškinėliais. Tačiau šis numeris priklauso kitam komandos draugui Gasperui Vidmarui, kuris paskutinėse rungtynėse nebuvo registruotas. Kaip skelbia oficialus "Fenerbahce Ulker" komandos puslapis Šarūnas Jasikevičius žais 43-uoju numeriu pažymėtais marškinėliais.
Lietuvis iki šiol dar neturėjo 43 numerio, prieš tai jis žaidė vilkėdamas 13,4,3,33,19 ir 22 numeriu pažymėtus marškinėlius, o paskutinį kartą žaidė vilkėdamas 22 numerį kurį buvo pasirinkęs dukrytės Ailos gimimo dienos skaičių (Rugsėjo 22d.), tačiau Turkijos čempionų gretose ir šis numeris buvo užimtas.
Šarūnas Jasikevičius: "Mano misija žaisti agresyviai ir gauti maksimalų efektyvumą"
Naujasis Stambulo "Fenerbahce Ulker" pirkinys Šarūnas Jasikevičius sutiko Turkijos žiniasklaidai pasidalinti mintimis apie klubą ir vakar ištrauktais eurolygos Top16 burtais. Šaras apie eurolygos varžovus kalbėjo: "aš manau, kad galime įveikti visas komandas, tačiau kol neatiduosime visų jėgų galim ir pralaimėti bet kuriai komandai".
Šarūnas Jasikevičius "Fenerbahce Ulker" televizijai davė pirmąjį interviu ir atsakė į keletą klausimų. Kiekvienas lietuvis berniukas pirmiausia ką padaro, tai pradeda žaisti krepšinį, sakė Šarūnas Jasikevičius. Būdamas šešių metų pirmą kartą paėmęs kamuolį į rankas lietuvis su juo nesiskiria iki šiol. Šarūnas sakė: "Labai svarbu būti dalimi šios kultūros".
Šarūnas Jasikevičius prieš persikeldamas į Turkiją žinojo į kokį klubą atvyksta: "Tai didingas klubas turintis daug fanų, tačiau kol kas aš negaliu per daug komentuoti, nes dar per anksti tai daryti", sakė lietuvis.
Š.Jasikevičius čia dėl sirgalių, "Nuo senų laikų žinau labai gerai. Tarptautiniuose turnyruose Turkijoje arenos būdavo tuščios, tačiau dabar viskas pasikeitė. Aš manau, kad tam turėjo įtakas Pasaulio čempionatas vykęs šioje šalyje. Mūsų komanda sekasi ir mes žaidžiame labai gerai, o komandos sėkmė didins sirgalių susidomėjimą ir palaikymą".
Šarūnas Jasikevičius kalbėjo ir apie savo užduotys komandoje: "Treneris man davė taktikas, kurių metu turiu perduoti kamuolį kitiems keturiems komandos žaidėjams. Mano misija perduoti tinkamą derinį komandos draugams, žaisti agresyviai ir gauti maksimalų efektyvumą per gautą laiką. Būtent tai mes ir bandome padaryti".
Lietuvis pasidalino mintimis ir apie būsimus varžovus eurolygos Top16 etape, "aš manau, kad galime įveikti visas komandas, tačiau kol neatiduosime visų jėgų galim ir pralaimėti bet kuriai komandai. Tačiau visos komandos sunkiai dirba ir bando pasiekti geriausiu rezultatus visų šešių rungtynių metu". Kalbėdamas apie "Fenerbahce Ulker" komanda jis sakė: "Tai labai talentinga komanda ir jei mes toliau eisime teisingu keliu mums pasiseks".
Šaro žinutė komandos fanams: "Mes stengsimės daryti viską ką galime, kad šis didingas klubas laimėtu. Sėkmė svarbi tiek klubui tiek fanams, kurie tegul ir toliau ateina į rungtynes ir vienintelis prašymas palaikykite mus".
Visas interviu bus rodomas per "Fenerbahce Ulker" televiziją šiandien 22:30 val.
ŠARAS vs Efes Pilsen 2011.01.03 (VIDEO)
Posted by Mindė at 18:14 Labels: [2010-2011] Fenerbahce Ulker, VIDEO
K.Kemzūros išankstiniame Lietuvos rinktinės kandidatų sąraše yra ir Šarūno Jasikevičiaus pavardė
2011-ųjų Lietuvos vyrų krepšinio rinktinę mintyse nuolat dėliojantis strategas Kęstutis Kemzūra greičiausiai neatvyks į Vilniuje vyksiančią Europos čempionato burtų traukimo ceremoniją.
40-metis nacionalinės ekipos strategas teigė, kad jau pradėjo ant popieriaus lapo rašyti pavardes kandidatų, kuriuos norėtų matyti pirmojoje rinktinės stovykloje.
„Pavardžių šiame sąraše yra daug. Kiek galėjau, perskambinau žaidėjams, pasveikinau Kalėdų, Naujųjų metų proga, pašnekėjome apie ateities planus.
Džiaugiuosi, kad niekas nepasakė rinktinei „ne”. Nors vieniems sezonas yra geras, kiti laižosi traumas, bet visų kandidatų nuotaika nebloga”, – tvirtino K.Kemzūra.
Rinktinės treneris „Lietuvos rytui” prisipažino, kad bus labai sunku pasirinkti žaidėjus mūsų šalyje vyksiančiam Europos čempionatui, nes galimybė žaisti prieš savą publiką yra papildoma paskata krepšininkams veržtis į nacionalinę komandą.
– Ar į rinktinės kandidatų sąrašą įtraukėte vėl save atrandantį Šarūną Jasikevičių? – „Lietuvos rytas” paklausė K.Kemzūros.
– Išankstiniame mano sąraše tarp kandidatų yra ne tik Š.Jasikevičius, bet ir traumas besigydantys Jonas Mačiulis, Marijonas Petravičius, trečiosios dukters susilaukęs Rimantas Kaukėnas. Krepšininkų pavardžių esu daug susirašęs.
Aš ir toliau laikausi nuostatos, kad rinktinėje noriu matyti tik geriausius krepšininkus. Ir pase įrašyta gimimo data mane ne itin domina.
Žinoma, amžius Šarui neprideda greitumo ir lankstumo. Tačiau jis niekada nebuvo superstaigus krepšininkas. Jo privalumai – žaidimo supratimas ir lyderio savybės.
Esu girdėjęs, kad pasikvietęs į komandą Šarą turėsiu problemų dėl jo nelengvo charakterio. Tai pasakykite man, kurio lyderio charakteris lengvas?
Su visais aukšto lygio žaidėjais yra sunku, nes jie žino, ko nori ir ką gali.
Esu įsitikinęs, kad Šaras pasiryžęs vėl būti geriausias. Kai žaidėjas laikosi tokios nuostatos, dirbti su juo lengva.
Aš dar ne kartą kalbėsiuosi su Š.Jasikevičiumi, tačiau dabar abiejų mūsų planuose yra rinktinės reikalai.
Posted by Mindė at 13:49 Labels: Naujienos
"Fenerbahce Ulker" Top16 etapą pradės rungtynėmis su "Olympiacos" komanda
Šiandien Barselonoje ištraukus eurolygos Top16 etapo burtus paaiškėjo, kad Šarūno Jasikevičiaus Stambulo "Fenerbahce Ulker" ekipa žais H-grupėje kartu su Pirėjaus "Olympiacos", Kauno "Žalgiriu" ir Valensijos "Power Electronics" komandomis.
Kol kas tikslių rungtynių datų dar nėra paskelbta, tačiau jau aišku, kad pirmąsias rungtynes "Fenerbahce Ulker" žais išvykoje prieš praeitų metų eurolygos vicečempionę Pirėjaus "Olympiacos" komandą.
Šarūnui Jasikevičiui kuris rungtyniauja kartu su kitu lietuviu Darjušu Lavrinovičiumi teks aplankyti ir tėvynę, bei atlaikyti žalgiriečių iššūkį. Šioje grupėje taip pat žaidžia ir dar vienas lietuvis Valensijos "Power Electronics" garbę gina Lietuvos rinktinė kapitonas Robertas Javtokas.
1 rungtynės: Pirėjaus "Olympiacos" - Stambulo "Fenerbahce Ulker"
2 rungtynės: Stambulo "Fenerbahce Ulker" - Valensijos "Power Electronics"
3 rungtynės: Stambulo "Fenerbahce Ulker" - Kauno "Žalgiris"
4 rungtynės: Kauno "Žalgiris" - Stambulo "Fenerbahce Ulker"
5 rungtynės: Stambulo "Fenerbahce Ulker" - Pirėjaus "Olympiacos"
6 rungtynės: Valensijos "Power Electronics" - Stambulo "Fenerbahce Ulker"
Paaiškėjo "Fenerbahce Ulker" varžovai eurolygos Top16 etape
Šiandien Barselonoje paaiškėjo eurolygos Top16 grupės. Burtu keliu paaiškėjo, kad Šarūnas Jasikevičius su Stambulo "Fenerbahce Ulker" komanda pateko į H grupę kartu su Pirėjaus "Olympiacos", Kauno "Žalgiriu" ir Valensijos "Power Electronics komandomis.
visos eurolygos Top16 grupės:
E-grupė: Atėnų "Panathinaikos", Vitorijos "Caja Laboral", Malagos "Unicaja" ir Vilniaus "Lietuvos rytas"
F-grupė: Tel Avivo "Maccabi Electra", Liublianos "Union Olimpija", Barselonos "Regal FC Barcelona" ir Romos "Lottomatica"
G-grupė: Sienos "Montepaschi", Madrido "Real", Stambulo "Efes Pilsen" ir Belgrado "Partizan"
H-grupė: Pirėjaus "Olympiacos", Stambulo "Fenerbahce Ulker", Kauno "Žalgiris" ir Valensijos "Power Electronics"
Geriausia 2010 metų sportininkė - Simona Krupeckaitė
Simona Krupeckaitė iškovojo dar vieną titulą. Dviratininkė antrą kartą iš eilės tapo geriausia Lietuvos metų sportininke. S.Krupeckaitė 2010 metais pasaulio čempionate iškovojo po vieną aukso ir sidabro bei du bronzos medalius, o Europos pirmenybėse nuskynė sidabrą ir bronzą. Be to, S.Krupeckaitė pernai pasiekė sprinto rungties pasaulio rekordą.
Geriausia metų sportininke S.Krupeckaitė tapo portalo lrytas.lt ir dienraščio „Lietuvos rytas“ skaitytojų valia. Šiais metais savo balsą geriausio metų sportininko rinkimuose atidavė daugiau kaip 14 tūkst. žmonių. 28 metų sportininkė iš viso surinko 62 963 balsus.
Antrąją vietą užėmė pasaulio čempionato bronzą iškovojusios Lietuvos krepšinio rinktinės lyderis Linas Kleiza - 52 566 balsai. Trečias liko penkiakovininkas Justinas Kinderis, kuriam atiteko 36 555 balsai.
Geriausia 2010 metų komanda pripažinta pasaulio čempionate bronzą iškovojusi Lietuvos krepšinio rinktinė. Antroje vietoje liko Europos čempione tapusi Lietuvos jaunimo (iki 18 metų) vaikinų krepšinio rinktinė.
Oficialių rinkimų rengėjai - Lietuvos tautinis olimpinis komitetas, loterijų bendrovė „Olifėja“ ir dienraštis „Lietuvos rytas“.
Visi rinkimų rezultatai:
1.Simona Krupeckaitė 62963
2.Linas Kleiza 52566
3.Justinas Kinderis 36555
4.Tomas Gadeikis ir Raimundas Labuckas 34203
5.Aurimas Didžbalis 32635
6.Jevgenijus Šuklinas 32414
7.Mindaugas Mizgaitis 31551
8.Gintarė Scheidt 25270
9.Rūta Paškauskienė 23129
10. Ričardas Berankis 22950
11.Vilija Sereikaitė 18836
12.Vytautas Janušaitis 17412
13.Gintarė Gaivenytė 16156
14.Andrius Gudžius 14558
15.Evaldas Petrauskas 13477
16.Rolandas Maščinskas 13279
17.Airinė Palšytė 10083
18.Ričardas Kuncaitis 9563
19.Diana Rasimovičiūtė 7936
20.Donata Vištartaitė 7345
1.Lietuvos vyrų krepšinio rinktinė
2.Lietuvos jaunimo (iki 18 m.) vaikinų krepšinio rinktinė
3.Lietuvos moterų dviračių treko rinktinė
4.Šiuolaikinės penkiakovės vyrų rinktinė
Šarūnno Jasikevičiaus interviu po rungtynių su "Efes Pilsen" |2011.01.03| (VIDEO)
Posted by Mindė at 11:14 Labels: [2010-2011] Fenerbahce Ulker, Ivairūs video, VIDEO
Fenerbahce Ulker - Efes Pilsen |2011.01.03| (FOTO)
Šarūno Jasikevičiaus debiutas Turkijoje paženklintas "Fenerbahce Ulker" komandos pergale
Šiandien Turkijos krepšinio lygoje įvyko principinė dvikova tarp dviejų stipriausių šalies komandų "Fenerbahce Ulker" ir "Efes Pilsen". Šiose rungtynėse debiutavo ir lietuvis Šarūnas Jasikevičius, kuris prie Stambulo "Fenerbahce Ulker" komandos pergalės 81-72 taškais neprisidėjo.
Rungtynių pradžioje šviežesni atrodė svečiai "Efes Pilsen" krepšininkai, kurie nuo pirmų minučių perėmė iniciatyvą į savo rankas. Sužaidus kiek daugiau, nei tris minutes "Efes Pilsen buvo priekyje šešiais taškais 5-11, likus žaisti daugiau, nei tris minutes "Fenerbahce Ulker" krepšininkai sumažino skirtumą iki dviejų taškų 13-15. Pirmojo kėlinio pabaigoje aikštėje pasirodė ir Šarūnas Jasikevičius vilkintis 13-uoju numeriu pažymėtais marškinėliai. Lietuvis sirgalių buvo pasitiktas plojimais. Paskutinėje pirmojo kėlinio atakoje Šarūnas Jasikevičius atliko savo firminį "no look" perdavimo po kurio Kaya Pekeris pelnė du taškus. Kėlinys baigėsi rezultatu 19-24 "Efes Pilsen" komandos naudai.
Antrajame kėlinyje ir toliau dominavo svečiai trečiaja kėlinio minutę jie buvo priekyje septyniais taškais 22-29. Šeimininkai ketvirtąją kėlinio minutę vėl likvidavo "Efes Pilsen" komandos pranašumą iki dviejų taškų 27-29, tačiau neilgai trukus svečiai vėl pabėgo 28-36. Kėlinio pabaigoje po Roko Ukičio vieno taiklaus baudos metimo "Fenerbahce Ulker" prie savo varžovų priartėjo per tris taškus 35-38. Antrasis kėlinys baigėsi "Efes Pilsen" pirmaujant rezultatu 37-41.
Trečiasis kėlinys prasidėjo keturiais iš eilės Stambulo "Fenerbahce Ulker" komandos taškais ir rungtynių rezultatas tapo lygus 41-41. Ketvirtąją kėlinio minutę šeimininkai pirmą kartą rungtynėse išsiveržė į priekį 46-45, vėliau pirmaujanti komanda keitėsi net keleta kartų. Likus žaisti tris minutes į aikštę vėl išbėgo Šarūnas Jasikeviičius, o "Fenerbahce Ulker" atitrūko penkiais taškais 54-49, o paskutinėje atakoje Šaras atliko tikslų perdavimą Oguzui Savasui ir kėlinys baigėsi šeimininkams pirmaujant 56-49.
Ketvirtajame kėlinyje po Marko Tomaso dvitaškio su pražanga Stambulo "Fenerbahce Ulker" persvara siekė dešimta taškų 59-49. Po poros minučių šeimininkus į priekį stumtelėjo Roko Ukičius po kurio tritaškio naujoji Šaro komanda priekyje buvo jau 15 taškų skirtumu 65-50. Kėlinio pabaigoje "Efes Pilsen" sugebėjo atkurti intrigą ir sumažino skirtumą iki dviejų taškų 76-72, vis dėlto pergalę rezultatu 81-72 šventė "Fenerbahce Ulker" komanda.
Šarūnas Jasikevičius savo debiutinėse rungtynėse per 12 minučių taškų nepelnė (0/2 dvitaškiai, 0/1 tritaškis), tačiau atliko 3 rezultatyvius perdavimus.
D.Lavrinovičius tiki: Šaras pakylės ekipą
Darjušas Lavrinovičius gavo netikėtą naujametę dovaną – į Stambulo „Fenerbahce” vakar atvyko naują karjeros iššūkį priėmęs tėvynainis Šarūnas Jasikevičius.
Puolėjas D.Lavrinovičius neslėpė pasitenkinimo prieš keletą dienų išgirdęs, kad 34 metų 193 cm ūgio įžaidėjas apsisprendė priimti Turkijos čempionų kvietimą.
„Padarysime jam gerą vakarinę treniruotę, jeigu spės laiku atvykti (pokalbis vyko vakar popiet. – Red.).
Tegul pratinasi prie darbo”, – šypsojosi 31 metų 212 cm ūgio D.Lavrinovičius.
– Ar prisidėjote, kad Š.Jasikevičius persikeltų į Stambulą? – „Lietuvos rytas” paklausė D.Lavrinovičiaus.
– Klubo vadovai klausė mano nuomonės, nors, žinoma, patys apie jį beveik viską žino.
Aš pasakiau, kad Šaras – labai geras ir kaip žaidėjas, ir kaip žmogus.
Posted by Mindė at 10:47 Labels: Naujienos
Žurnalo "Gyvenimo būdas" viršelis |2010.12.31| (SCAN)
Posted by Mindė at 17:17 Labels: SCAN'AI
Krepšinio bibliją jau perkandęs žaidėjas mokosi būti tėvu |"Gyvenimo būdas" 2010.12.31| (SCAN)
Posted by Mindė at 17:09 Labels: SCAN'AI
▼ sausio (64)
Paaiškėjo "Fenerbahce Ulker" varžovė Turkijos taur...
Paaiškėjo lietuvių varžovai 2011 Europos krepšinio...
Šarūnas Jasikevičius sužaidė rezultatyviausias run...
Lietuvių varžovai 2011 Europos krepšinio čempionat...
I.Tobias ir D.Stagniūnas Europos dailiojo čiuožimo...
Fenerbahce Ulker - Power Electronics |2011.01.27| ...
Trileris Stambule baigėsi "Fenerbahce Ulker" koman...
Galingas "Juventus" spurtas rungtynių pabaigoje pr...
Šarūnas Jasikevičius prie "Fenerbahce Ulker" perga...
Š.Jasikevičius: "Norėčiau dar žaisti šioje komando...
Š.Jasikevičius: "Olympiacos" yra itin kietas riešu...
[Žvilgsnis atgal] ŠARAS vs Slovenia 2007.09.12 Qua...
"Fenerbahce Ulker" antroje rungtynių pusėje palauž...
"Fenerbahce Ulker" susigrąžino lyderės poziciją Tu...
Mersin BSB - Fenerbahce Ulker |2011.01.08| (Fano-F...
Šarūnas Jasikevičius "Fenerbahce Ulker" komandos t...
Šarūnas Jasikevičius svariai prisidėjo prie komand...
"Fenerbahce Ulker" Eurolygos Top16 rungtynių tvark...
"FBTV" interviu su Šarūnu Jasikevičiumi |2011.01.0...
Šarūnas Jasikevičius Turkijoje vilkės 43 numeriu p...
Šarūnas Jasikevičius: "Mano misija žaisti agresyvi...
K.Kemzūros išankstiniame Lietuvos rinktinės kandid...
"Fenerbahce Ulker" Top16 etapą pradės rungtynėmis ...
Paaiškėjo "Fenerbahce Ulker" varžovai eurolygos To...
Geriausia 2010 metų sportininkė - Simona Krupeckai...
Šarūnno Jasikevičiaus interviu po rungtynių su "Ef...
Fenerbahce Ulker - Efes Pilsen |2011.01.03| (FOTO)...
Šarūno Jasikevičiaus debiutas Turkijoje paženklint...
Žurnalo "Gyvenimo būdas" viršelis |2010.12.31| (SC...
Krepšinio virtuozui – tėvystės rūpesčiai |"Lietuvo...
Kokiu numeriu pažymėtais marškinėliais Šaras žais ...
Turkų pristatomasis klipas apie Šarūną Jasikevičių...
Lietuvos rytas - Fenerbahce Ulker 2010.11.24 (FOTO...
Lietuvos rytas - Minsk-2006 2010.11.27 (FOTO-3)
Lietuvos rytas - Cholet Basket 2010.12.09 (FOTO-2)...
Lietuvos rytas - Perlas 2010.12.18 (FOTO-2)
Lietuvos rytas - Cibona 2010.11.17 (FOTO-8)

References: Tiesa 
 Tiesa 
 Tiesa 
 Tiesa 
 Tiesa 
 Tiesa 
 Tiesa 
 Tiesa 
 tiesa